1. Odluka ESLJP - *Pantalon protiv Hrvatske*, broj zahtjeva 2953/14, presuda od 19. studenog 2020., datum konačnosti 19. veljače 2021., može se naći na poveznici:

<http://hudoc.echr.coe.int/fre?i=001-206160>

1. Analiza odredaba Zakona o nabavi i posjedovanju oružja građana („Narodne novine“, broj 94/18., 42/20.) u svjetlu odluke ESLJP *Pantalon protiv Hrvatske:*
   1. podvodna puška, za razliku od odredaba Zakona o oružju koji je bio na snazi prije stupanja na snagu Zakona o nabavi i posjedovanju oružja građana, nije isključena iz kategorije predmeta koji se smatraju oružjem - Zakon o nabavi i posjedovanju oružja građana, u čl. 5., određuje da se ne smatraju oružjem predmeti koji su izrađeni za uzbunjivanje, signaliziranje, spašavanje života, humano usmrćivanje životinja, lov harpunom, ili u industrijske ili tehničke svrhe, pod uvjetom da se mogu upotrebljavati samo u navedene svrhe, te praćke i dekorativno oružje (imitacije oružja)
   2. treba obratiti pažnju na zakonske odredbe koje propisuju oružje kategorije C i D, posebice u odnosu na „oružja s tetivom“
   3. stupanjem na snagu Zakona o nabavi i posjedovanju oružja građana podvodne puške svrstane su u oružje na način da u oružje kategorije C (vatreno oružje i oružje koje je potrebno prijaviti) spada oružje s tetivom čija je sila natega veća od 450 N, a u oružje kategorije D (oružje za koje nije potrebna prijava) spada oružje s tetivom čija je sila natega 450 N ili manja
   4. konstitutivni element prekršaja neprijavljivanja oružja s tetivom je naznaka sile natega